Cuneiform Tablet Kt 88/k 267 (AKT 7a 62)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
5 ma-na KÙ.BABBAR ṣa-ru-pá-am a-šùr-SIPA a-bi a-na a-šùr-SIPA DUMU i-dí-da a-na ṣí-ib-tim i-dí-ma ṭup-pu-šu iḫ-ri-ma i-na bu-ru-uš-ḫa-dum ki-ma a-šur-SIPA a-bi-a en-um-a-šùr DUMU sú-en₆-na-da ù i-dí-a-bu-um DUMU a-šur-GAL 5 ma-na KÙ.BABBAR ší-im-tám iš-tí a-šùr-SIPA DUMU i-dí-da il₅-qé-ú-ma a-na ṣí-ba-at KÙ.BABBAR a-ṣé-er a-šùr-SIPA a-bi₄-a i-dí-ú-ni šu-ma ṭup-pá-am ša ku-nu-ki-šu-nu en-um-a-šùr ù i-dí-a-bu-um a-na a-šùr-SIPA DUMU i-dí-da i-dí-nu-šu-um šu-ma a-na 5 ma-na KÙ.BABBAR a-na a-šùr-SIPA DUMU i-dí-da a-šùr-SIPA ì-tù-a-ar en-um-a-šùr ù i-dí-a-bu-um ú-bu-bu-šu ṭup-pá-am šu-a-tí ša 5 ma-na KÙ.BABBAR ša ḫu-bu-ul a-šùr-SIPA DUMU i-dí-da IGI ú-ṣú-ur-ša-IŠTAR DUMU a-šur-i-mì-tí IGI en-um-a-šur DUMU bu-ut-ki-im ṭup-pá-am e-lá-nu-šu i-na ku-nu-ki-a ak-nu-uk-ma a-na i-dí-a-bi₄-im DUMU a-šùr-GAL áp-qí-id-sú-um um-ma a-na-ku-ma ṭup-pá-am ba-lu-a a-na ÌR-a-šùr DUMU a-šùr-SIPA lá tù-šar ÌR-a-šùr iš-tù ḫa-ra-nim li-li-kam-ma ṭup-pu-um ša ḫu-bu-ul a-bi₄-šu ù ṭup-pu-um ša ku-nu-ki-ku-nu ki-lá-lá-ma iš-té-ni-iš li-pu-ul šu-ma um-ma ÌR-a-šur-ma ṭup-pá-am ša ḫu-bu-ul a-bi₄-a lá a-du-ak ṭup-pu-um ša ku-nu-ki-šu-nu i-mu-a-at